62021CJ0544_INF
Rozsudok Súdneho dvora (deviata komora) z 27. októbra 2022 –Stadt Mainz
(vec C‑544/21) (
1
)
„Návrh na začatie prejudiciálneho konania – Slobodné poskytovanie služieb – Smernica 2006/123/ES – Článok 15 ods. 1 a článok 15 ods. 2 písm. g) a článok 15 ods. 3 – Služby na vnútornom trhu – Odmeny architektov a inžinierov – Povinné minimálne tarify – Priamy účinok ustanovení práva Únie a možná neuplatniteľnosť vnútroštátnych právnych predpisov“
1.
Sloboda usadiť sa – Slobodné poskytovanie služieb – Služby na vnútornom trhu – Smernica 2006/123 – Pôsobnosť ratione temporis – Zmluva uzatvorená pred nadobudnutím účinnosti smernice, ktorá vyčerpala všetky svoje účinky pred uplynutím lehoty na prebratie smernice – Vylúčenie
(Smernica Európskeho parlamentu a Rady 2006/123, článok 44 ods. 1 a článok 45)
(pozri body 19, 20, 23, 24 a výrok)
2.
Prejudiciálne otázky – Prípustnosť – Hranice – Hypotetické otázky položené v kontexte vylučujúcom užitočnú odpoveď – Otázka položená v súvislosti so sporom sústredeným v jednom členskom štáte – Vnútroštátna práva úprava týkajúca sa odmien architektov a inžinierov – Účastníci konania so sídlom v dotknutom členskom štáte a plnenia uskutočnené na jeho území – Neprípustnosť
(Články 49 a 267 ZFEÚ)
(pozri body 26 – 29, 31 – 33)
Výrok
Smernica Európskeho parlamentu a Rady 2006/123/ES z 12. decembra 2006 o službách na vnútornom trhu sa neuplatňuje na situáciu, keď bola zmluva uzavretá pred nadobudnutím účinnosti uvedenej smernice a keď táto zmluva vyčerpala všetky svoje účinky pred uplynutím lehoty na transpozíciu uvedenej smernice.
(
1
)	Ú. v. EÚ C 2, 3.1.2022.